Publication: Magyar Közlöny
Issue: MK-2003-39 (Year: 2003, Number: 39)
Era: 1990-2004
Section: 1993. évi LXXVI. törvény, valamint a szakmai vizsgáztatás
Paragraph Index: 469

c) Gyakorlati vizsga Témakörök: A vizsgázó által elkészített vizsgadolgozat értékelése. A vizsgadolgozat témája a vizsgázó által kiválasztott, konkrét társasházra vonatkozó kezelési terv elkészítése. A vizsgadolgozat lehetséges témáit a III. fejezet 2. pontjának megfelelõen a szakmai vizsgaszervezõ intézmény állítja össze, és a vizsgabizottság elnöke hagyja jóvá. A vizsga értékelése: A vizsgázó szakmai elméletbõl és szakmai gyakorlatból kap osztályzatot. A szakmai elmélet osztályzatát az írásbeli és szóbeli elméleti vizsgarészekre kapott érdemjegyek írásbeli vizsgarész osztályzata felé kerekített számtani átlaga adja. 2003/39. szám A vizsgarészeket külön-külön (1—5-ig terjedõ) osztályzattal kell értékelni. Eredménytelen az írásbeli feladatlap megoldása, ha a jelölt a kérdések több, mint a felére nem ad helyes választ. A szakmai gyakorlat érdemjegyét a vizsgadolgozatra kapott érdemjegy és a gyakorlati kérdésekre adott válasz határozza meg. Eredményes vizsgát tett az a jelölt, aki minden vizsgarész követelményét legalább elégséges eredménnyel teljesítette. Igazoltan elmulasztott, vagy valós indokkal megszakított vizsgát követõen, pótlóvizsga tehetõ. Minden egyéb sikertelen vagy elmulasztott vizsga csak javítóvizsgával ismételhetõ. Javító- és pótlóvizsgát csak az eredménytelen (elégtelen osztályzatú), illetve az elmulasztott vizsgarészbõl kell tenni. A javító- és pótlóvizsgára egyaránt a jelölt kérelme alapján már a következõ vizsgaidõszakban is sor kerülhet.

Source: https://magyarkozlony.hu/hivatalos-lapok/965ff0ba7e3db262dd44468a70f4f3c251688ca7/dokumentumok/1ff44f94b005af5bb7fe6270743114d2687dcb96/letoltes